***BULETIN INFORMATIV***

# ***Acţiuni de intervenţie şi activităţi preventive ale ISU “Basarab I” Dâmboviţa în perioada*** ***03 - 09 februarie 2020***

În perioada ***03 - 09 februarie 2020***, echipajele de intervenţie din cadrul Inspectoratului pentru Situaţii de Urgenţă „Basarab I” al judeţului Dâmboviţa au fost solicitate şi au intervenit la **73** de evenimente: **13** incendii la gospodăriile populaţiei (locuinţe, anexe gospodăreşti etc.), **33** incendii de vegetație, **11** acţiuni pentru asigurare zonă, **10** acţiuni pentru asistenţă persoane şi **6** acţiuni la alte situaţii de urgenţă (o salvare animal, o deblocare de ușă și 4 degajări de copaci). Echipajele SMURD din cadrul ISU ”Basarab I” Dâmboviţa au fost solicitate şi au intervenit în această perioadă la **201** cazuri medicale.

Subunităţile de intervenţie au desfășurat 16 acțiuni de recunoaștere în teren pentru verificarea sistemelor de avertizare/alarmare(sirene) de la nivelul localităților.

Personalul Inspecţiei de Prevenire a desfăşurat, în perioada menţionată, 4 controale de specialitate pe linia prevenirii incendiilor la instituții publice și operatori economici din judeţ, dintre care: 2 unități de comerț, 1 depozit, 1 unitate de sănătate cu spitalizare continuă, acesta din urmă fiind în curs de desfășurare. S-au aplicat 6 sancțiuni contravenționale principale constând în 4 avertismente și 2 amenzi în cuantum de 15001 lei. Pe timpul controalelor au fost desfăşurate şi activităţi de instruire şi informare preventivă. De asemenea, au fost desfășurate 2 misiuni de asigurare a măsurilor de prevenire și stingere a incendiul pe timpul manifestărilor cu public numeros (activități sportive). A fost acordată asistenţă tehnică de specialiate pe linia prevenirii incendiilor şi avizării-autorizării.

COMPARTIMENT

*INFORMARE ȘI RELAȚII PUBLICE*